Adjévi Adjé

Adjévi ADJE (en Esperanto Aĝevi Age) (naskiĝis la 7-an de oktobro 1978 en Togolando). Estas togolanda esperantisto, eksa prezidanto de UTE (Unuiĝo Togolanda por Esperanto) kaj ekskunordiganto de la Afrika Komisiono de UEA. Diplomiĝis pri hotelmastrumado en 2007.

 Esperanto 
Adjévi Adjé lernis Esperanton per koresponda kurso Ferez en 1998. Poste li membriĝis en la loka Esperanto-klubo UVA de Lomeo, instruis Esperanton kaj prelegis en diversaj afrikaj landoj (Togolando, Benino, Burkino, Malio) laŭ gazetara komuniko de UEA https://uea.org/aktuale/komunikoj/2006/Raportas-la-delegacio-de-UEA-cxe-Monda-Socia-Forumo-en-Afriko.

Adjévi havis plurajn postenojn kiel sekretario (2002-2006) de Unuiĝo Togolando por Esperanto (UTE), komitatano A (2008-2010) de TEJO, komitatestro (2010-2012) kaj poste prezidanto (2012-2014) de UTE.

Li partoprenis kaj kunorganizis Esperanto-renkontiĝojn en Afriko kaj ekster ĝi: la Togolandaj Esperanto-Kongresoj (TEK), Afrikaj Kongresoj de Esperanto (AKE)https://uea.org/aktuale/komunikoj/2013/Afrika-Kongreso-de-Esperanto, AMO-seminarioj, la 73-a IJK okazinta en Aného, Togolando, la UK-oj (2008, 2016, 2018), ILEI-Kongresoj (2016, 2018). Li estas membro de la Afrika Komisiono de UEA de antaŭ dek jaroj el kiuj ses kiel kunordigantohttps://uea.org/aktuale/komunikoj/2011/UEA-en-Afrika-Kongreso-pri-Kulturohttps://uea.org/aktuale/komunikoj/2011/Ek-al-la-Agado-125https://uea.org/asocio/komisionoj/afrika_agado.

Adjévi kontribuis per artikoloj en Esperanto al pluraj gazetoj. Li kunredaktis de 2000 ĝis 2014 la togolandan periodaĵon Alvoko. Li iniciatis kaj redaktis la bultenon Babilanto kaj ekde 2016 redaktas Esperanto en Afriko, la oficiala organo de la Afrika Komisiono de UEA.

Li estas membro en la Internacia Rajtigita Ekzamenantaro.

Adjévi verkis la libron El togolanda saĝosako el la eldonejo Monda Asembleo Socia en 2016.

Li ankaŭ verkis la libreton Afrikaj proverboj por la ‘internaciigo’ de nia lingvo, 2015.

 Distingoj 
 2016: Diplomo pri Elstara AgadoJean Codjo kaj Adjévi Adjé (Kanado, Togolando) pro longdaŭra agado por Afrika Esperanto-Movado https://uea.org/aktuale/komunikoj/2016/UEA-diplomis-14-elstarajn-agantojn.

 Referencoj 

Kategorio:Togolandaj esperantistoj
Kategorio:Vivantaj homoj